Resep: Hoe om basiese risotto te maak | Maroela Media
Basiese risotto (Foto: Lapa-uitgewers)
1 ℓ warm visaftreksel
Verhit die botter en olie in 'n groot kastrol met regaf kante.
Voeg die ui by en soteer tot sag.
Voeg die rys by die kastrolinhoud en roer dit versigtig om totdat elke ryskorrel met botter bedek is.
Voeg die witwyn by en roer liggies totdat dit geabsorbeer het.
Gebruik 'n 150 ml-soplepel en voeg een lepelvol warm aftreksel by die rys. (Enige vloeistof wat by die rys gevoeg word terwyl dit kook moet warm wees. As 'n koue vloeistof gebruik word, sal dit die ryskorrels skok, wat 'n onsmaaklike tekstuur tot gevolg sal hê.)
Voeg nog 'n soplepel vol aftreksel by en herhaal die proses. Moenie meer as een soplepel aftreksel op 'n keer byvoeg nie. Hou op met aftreksel byvoeg wanneer die rys sag maar steeds ferm (al dente) is. Die rys moet baie vogtig en romerig wees, maar nie loperig nie. Dit behoort omtrent 20 minute te neem. Op hierdie punt het jy 'n basiese risotto.